
Hallituksen kokous 
Aika: 3.9.2016 klo 11.00
Paikka: Hotelli Rantasipi Airport, Vantaa
Läsnä:
Marjo Berg
Riikka Tuomisto
Tiina Soininen
Tiina Morri
Janika Wikstén
Marjaana Vuollet
Arja Immonen
Seija Piipponen
Poissa:
Sari Laitinen
Riitta Takalo
Saara Sampakoski
Marja Koskinen
Irene Venejärvi
Taina Miettinen

1. Kokouksen avaus klo 10.50
2. Esityslistan hyväksyminen, esityslistan muihin asioihin lisättiin seuraavat kohdat:
Porin syyserikoisnäyttelyn palaute 
Jalostustoimikunnan ehdotus hallitukselle
Euroopan voittajanäyttelyn osallistuja
Innovaatioristeily
Jäsenmäärät
3. Budjetti
Laadittiin budjettiehdotus 2017 esitettäväksi yleiskokoukselle
4. Toimintasuunnitelma 2017
Laadittiin toimintasuunnitelma 2017 esitettäväksi yleiskokoukselle.
5. JTKn ehdotukset hallitukselle
5.1 Suomenlapinkoirien jalostustoimikunta pyytää hallitukselta kannanottoa siihen, miten suhtaudutaan Paimensukuisen Lapinkoiran Seuralta (PLS) mahdollisesti tuleviin yhteistyöpyyntöihin (esim. jalostustarkastukset, terveystarkastukset tai paimennustapahtumat). Samaa ohjenuoraa voitaisiin käyttää myös muiden ei-Kennelliiton alaisten yhdistysten kanssa toimittaessa.
Ulkomuototuomarit saavat toimia asiantuntijoina vain Kennelliiton alaisten yhdistysten tai yhteistyökumppaneiden tilaisuuksissa. Jos järjestäjänä on yksin ei-Kennelliiton alainen yhdistys, niin ulkomuototuomari ei voi toimia roolissaan ko. tilaisuudessa. Näin ollen, jos jalostustarkastuksia järjestetään yhteistyössä PLS:n kanssa, on tärkeää huolehtia, että ne järjestetään Lappalaiskoirat ry:n tai sen jonkin alaosaston nimissä, ettei ulkomuototuomareille koidu seuraamuksia asiasta.
Suomenlapinkoirien jalostustoimikunta ei tässä esitä omaa kantaansa suuntaan tai toiseen, vaan haluaa ainoastaan selvyyden siihen, miten edellä esitetyn kaltaisiin yhteydenottopyyntöihin tulee suhtautua. Useat PLS:n jäsenet ovat myös Lappalaiskoirat ry:n jäseniä, mikä on hyvä muistaa tätä linjanvetoa tehdessä.
Hallitus päätti, että jatketaan aktiivisesti yhteistyön kehittämistä PLS:n ja Lappalaiskoirat ry:n välillä. Tapahtumat, joissa Lappalaiskoirat ry tai sen alaosastot ovat mukana, järjestetään Lappalaiskoirat ry:n alaisuudessa.
5.2 Näytteenottajat yhdistyksen/alaosastojen tapahtumissa 
Jalostustoimikunnan esitys: Olisi hyvä, jos yhdistyksen ja alaosastojen tapahtumissa olisi käytettävissä paikallisia tai lähialueella asuvia veri- ja tai poskisolunäytteenottajia. Tästä seuraisi säästöä kulukorvauksissa ja näytteenottajia olisi helpompi löytää, jos niistä olisi käytettävissä lista. Ehdotamme, että lehteen ja yhdistyksen sivuille laitetaan ilmoitus, jolla etsitään yhdistyksen tapahtumiin käytettävissä olevia näytteenottajia (käytännössä eläinlääkäreitä, pieneläinhoitajia, jotka saavat näytteille eläinlääkärin kuittauksen, kennelneuvojia ja aluekouluttajia).
Hallitus päätti, että lehteen laitetaan ilmoitus, jossa etsitään alueellisia näytteenottajia.
6. Ei-jäsenten pentueet pentulistalla
Hallitus päätti, että ei-jäsenten pentueista pentulistalla peritään kaksinkertainen maksu.
7. Hallituksen kanta nk. paimensukuisten erottelusta suomenlapinkoira rodun sisällä
[bookmark: _GoBack]Hallitus totesi, että kaikki lappalaisrodut kuuluvat Lappalaiskoirat ry:n alaisuuteen. Suomenlapinkoira on rotu, jota ei yhdistyksessä erotella kahteen eri linjaan
8. Vuosikirja asiat
8.1 Vuosikirjan kirjoittajat
Arvosteluja on tietokannassa kirjoitettuna n. 650 vuoden 2012 ja 2015 näyttelyarvosteluja sekä harrastearvosteluja. Olemassa olevien kirjoittajien lisäksi tarvitaan vielä muutama kirjoittaja lisää
Hallitus etsii uusia aktiivisia kirjoittajia vuosikirjan kirjoittajien joukkoon.
8.2 Aikaisempien kirjoittajien palkkio
Päätettiin, että aikaisemmat vuosikirjojen kirjoittajat jotka eivät ole saaneet palkkiota tekemästään työstä voivat ottaa yhteyttä puheenjohtajaan ja palkkio katsotaan tapaus kohtaisesti.
9. Yhdistyksen säilytystila
Päätettiin, että yhdistyksen säilytystä vaativien tavaroiden määrää karsitaan ja säilytystä vaativia tavaroita varten etsitään säilytystilaa varastohotellista. Säilytystilojen hintoja kartoitetaan.
10. Showlink sopimuksen sisältö
Päätettiin, että kehälaatikot, tuomarikutsut ja tuomarikirjeet liitetään kuulumaan sopimukseen.
11. Seinäjoen erikoisnäyttelyn toko
Jonnan Löytynojalta on tullut ehdotus Seinäjoen keväterikoisnäyttelyn 2018 toko-kokeen järjestämisen antamisesta Lakeuden Tokoilijoille, samalla järjestettäisiin rallytoko kilpailu.
Päätettiin hyväksyä Jonna Löytynojan ehdotus Tokon ja rallytokon järjestämisestä. 
12. Koiramessujen10-11.12.2016 rotutoripaikka Messukeskukseen
Päijät-Hämeen lappalaiset ottavat hoitaakseen rotutoripaikan. Marjo Berg ja miehensä rakentavat rotutoripaikan perjantaina ja purkavat sen sunnuntaina.
13. Hallituksen keskustelupalstalla tehtyjen asioiden vahvistaminen
13.1 Myyntitoimikunnalle päätettiin hankkia laskukone
13.2 Päätettiin hyväksyä jalostustoimikunnan tarkennukset ruumiinavausten korvaamiskäytäntöön jalostustoimikunnan esityksen mukaisesti. Ruumiinavauksen tulos on julkinen, jos siihen on myönnetty yhdistyksen korvaus
13.3 Päätettiin, että jalostustoimikunnat ehdottavat, että yli 7-vuotiaat ennestään jalostukseen käyttämättömät urokset jalostustarkastettaisiin ilman osallistumismaksua sillä ehdolla, että ne ovat itse terveitä ja omistajalla on halukkuutta antaa koiraa jalostukseen. Lisäksi maksuttoman jalostustarkastuksen saisivat jalostustoimikuntien itse tarkastukseen kutsumat urokset. 
13.4 Päätettiin sponsoroida Porokoirakerho ry.n Poropaimennuskilpailua maaliskuussa Kittilässä kolmella Iloisesti läsnä kirjalla.
13.5 Päätettiin hankkia lehden taittoon käytettävään tietokoneeseen lisämuistia.
13.6 50 v juhlavuoden työryhmä
Päätettiin julkaista seuraavassa lapinkoira-lehdessä ilmoitus, jossa pyydetään innokkaita jäseniä ilmoittamaan kiinnostuksestaan olla mukana järjestämässä 50 v. juhlavuoden tapahtumia ja ohjelmia
13.7 Lehden päätoimittaja seuraavan lehden osalta
Päätettiin että Marjo Berg sijaistaa Annu Ahosta lehden 3/2016 päätoimittajana.
13.8 Erikoisnäyttelyn tuomarit
Keväterikoisnäyttely SEINÄJOKI SLK urokset - Pekka Teini LPK urokset, RLK - Tapio Kakko
Syyserikoisnäyttely PORI SLK nartut - Kirsi Honkanen
Päätettiin hyväksyä näyttelytoimikunnan esitys vuoden 2017 erikoisnäyttelyiden tuomareista. 
13.9 Pentuvälityksessä käytettävät Pompen taudin merkinnät.
Pentuvälityksessä käytetään Pompen taudin geenitestistatuksista seuraavia kirjaimia: 
N (Normaali)
n (Normaali)
K (Kantaja)

jos koiran molemmat vanhemmat ovat (N), niin koiralle merkitään (n)

Prcd-PRA:sta käytetään seuraavia:

A (terve/clear/normal)
B (kantaja/carrier)
C (sairas/ affected)

jos koiran molemmat vanhemmat ovat (A), niin koiralle merkitään (a)

Jalostustoimikunnat käyttävät kaikista geenitestituloksista kirjaimia A/a (terve/normaali), B/b (kantaja) ja C/c (sairas), joita on käytetty viimeiset kymmenkunta vuotta (prcd-PRA -testaamisen aloittamisesta alkaen). Ehdotamme, että kaikista nykyisistä geenitestistatuksista (prcd-PRA, Pompen tauti, DM) sekä mahdollisista tulevaisuuden geenitesteistä käytetään kirjaimia A/a, B/b ja C/c.
Päätettiin että yhdenmukaistetaan pompen taudin merkintöjä jalostustoimikunnan esityksen mukaisesti.
13.10 Jalostustoimikunnat järjestävät elokuun viimeisenä viikonloppuna Kotkassa jalostustarkastustapahtuman, johon kutsutaan iäkkäämpiä, käyttämättömiä uroksia. Paikalle tulee
myös eläinlääkäri tekemään joukkotarkastuksen (silmät/polvet/sydän/näytteenotto geenitesteihin). 
Jtk esittää, että Lappalaiskoirat ry maksaa kutsutuille uroksille silmätarkastuksen joko kokonaan tai osittain. Alustava hintatieto silmätarkastukselle on 55 euroa per koira.
Päätettiin, että Lappalaiskoirat ry korvaa Kotkan jalostustarkastukseen kutsuttavien urosten silmätarkastus kokonaisuudessaan.
13.11 Minna Ryynäsen ehdotus hallitukselle
Lappalaiskoirat ry järjestää rally-tokokoulutusta Ylöjärvellä Koirakoutsi-areenalla 22.(-23.)10.2016 Kouluttajana toimii Koirakoutsi -yrittäjä Krista Karhu. Koulutukseen otetaan korkeintaan 12 koirakkoa/päivä ja kullekin koirakolle varataan noin 20min henkilökohtaista koulutusaikaa ohjaajan kanssa. Ilmoittautuneet jaetaan kahteen tasoryhmään (alemmat-ylemmät luokat). Jos ilmoittautumisia tulee paljon, lappalaiskoirille varataan sekä lauantai, että sunnuntai ja tasoryhmät jaetaan eri päiville. Koulutuksen kokonaishinta on 500 euroa/ päivä eli korkeintaan 1000 euroa. Koulutus järjestetään, jos ilmoittautuneita on vähintään 10 (koulutus yksipäiväinen).
Päätettiin tukea Minna Ryynäsen esittämää rally-tokokoulutusta 22.(-23.)10.2016 Ylöjärvellä Koirakoutsi-areenalla 25 e/osallistuva lappalaiskoirakoirakko.
13.12 PK-mestaruuksien tuomarilahjat 11-12.6.2016
Päätettiin, että PK-mestaruuksien tuomareille annetaan lahjaksi Iloisesti läsnä-kirjat sekä tuubihuivit.
13.13 Ruotsin lapinkoirien palveluskoiraoikeuksien anominen palveluskoiraliitolta
Päätettiin anoa ruotsin lapinkoirille palveluskoiraoikeuksia palveluskoiraliitolta.
13.14 Päätettiin korvata jäsenelle koiran ruumiinavaus, vaikka korvauksen anominen viivästyi yli annetun aikarajan sillä ruumiinavausten korvaamisesta ei oltu ehditty vielä juurikaan tiedottaa.
13.15 Päätettiin, että voidaan järjestää mejä-kokeita, joissa etusijalla olisivat lappalaiskoirakoirakot.
13.16 Erikoisnäyttely tuomarit
Näyttelytoimikunta esittää erikoisnäyttelytuomareiksi seuraavia:
Jyväskylä 6. – 7.10.2018
lapinporokoira urokset, ruotsinlapinkoira: Marja Talvitie
lapinporokoira nartut: Matti Tuominen
suomenlapinkoira urokset: Riitta Niemelä
suomenlapinkoira nartut: Erja Nummi
Seinäjoki 12.3.2017
suomenlapinkoira urokset: Eija Lehtimäki
Päätettiin hyväksyä näyttelytoimikunnan esitys vuoden 2017 erikoisnäyttelyiden tuomareista. 
13.17 Esitys pöytäkirjojen julkisuudesta
Riikka Palmulan ja Adalmiina Fordellin esitys Lappalaiskoirat ry;n hallitukselle
”Olemme tässä seurailleet vuosien ajan useita eri rotujärjestöjä ja olemme yhden asian laittaneet merkille. Nimittäin hallituksen pöytäkirjojen julkaiseminen. Esimerkiksi SHHJ, SCY, SPJ, SPL ja Saksanseisojakerho julkaisevat hallituksen pöytärkirjat kaikkien nähtäville. Olisiko Lappalaiskoirat R.Y.nkin aika siirtyä 2000-luvulle ja julkaista hallituksen pöytäkirjat. Huhuja liikkuu hallituksen toiminnasta ja tiettyjen tahojen suosimisista. Tämä pöytäkirjojen julkaiseminen poistaisi myös huhuilta siivet ja luottamus rotuyhdistykseen ja hallitukseen säilyisi entistäkin parempana. Ehdotammekin Lappalaiskoirat ry;n hallitukselle, että hallituksen pöytäkirjat julkaistaan siten, että luottamukselliset henkilötiedot on poistettu pöytäkirjasta, mutta muilta osin sellaisinaan Lappalaiskoirat.fi sivustolla kaikkien luettavaksi. 15.6.2016 Kokemäellä Riikka Palmula, knl Mintline’s Adalmiina Fordell” 
Päätettiin Riikka Palmulan ja Adalmiina Fordellin esityksen mukaisesti julkaista Lappalaiskoirat ry;n hallituksen pöytäkirjat siten, että niistä on poistettu ei-julkiset henkilötiedot.
13.18 Päätettiin hyväksyä sponsorointiehdotus Photokrafixilta. Photokrafix saa 3/2016 lehteen 1/1 kokoisen mainoksen jossa myös maininta, että he ovat kuvausteltan kanssa paikalla Tornion erikoisnäyttelyssä koko näyttelypäivän ajan. Vastineeksi Photokrafix sponsoroi näyttelyn BIS 1-3, BIS-veteraani 1-3 sekä BIS-pentu 1-3 koirille maksuttomat studiokuvat.
14. Muut asiat
14.1 Puheenjohtajan toiminta
Käsiteltiin keväällä aloitettu kohta loppuun. Puheenjohtaja kertoi perusteensa keväällä hallituksessa epäselvyyttä aiheuttaneeseen geenivaraprojektiasian käsittelyjärjestykseen. Todettiin, että puheenjohtaja nauttii hallituksen luottamusta.
14.2 Kennelliiton ja Luken geenivaraohjelma
Geenivaraohjelma on vielä alkutekijöissä, odotamme Kennelliiton jatkosuunnitelmaa asiasta.
14.3 Tiedoksi JTT.n päätös tutkimattomien iäkkäiden suomenlapinkoira urosten poikkeusluvista Liite 1
14.4 Porin syyserikoisnäyttelyn palaute hallitukselle ja näyttelytoimikunnalle Liite 2
Käsiteltiin palaute ja sovittiin, että näyttelytoimikunta on yhteydessä Porin näyttelyn järjestäjään.
14.5 Jalostustoimikunnan ehdotukset hallitukselle
14.5.1 Jalostustoimikunta tiedustelee, laaditaanko suomenlapinkoiralle myös MH-kuvauksen ja luonteen jalostustarkastuksen ihanneprofiilit. JTK ehdottaa luonnetyöryhmän perustamista mikäli slk laaditaan MH kuvauksen ja luonteen jalostustarkastuksen ihanneprofiili. Luonnetyöryhmään jtk esitettää joko jäseninä tai ainakin konsultaatioapuna esim. pätevöity MH-toimihenkilö/testinohjaaja/luonnekuvaaja, luonteen jalostustarkastaja, luonnetestituomari/toimihenkilö, kasvattaja/lappalaiskoiraharrastaja joka on MH-testauttanut ja/tai luonnetestauttanut koiriaan sekä jalostustoimikunnan edustaja. Samalla jtk tiedustelee profiilien aikataulua. 
Suomenlapinkoiran toimintakyky on kohtuullinen tai pieni. Terävyys on pieni eli koira tarvitsee paljon ärsytystä ennen kuin reagoi aggressiivisesti. Jäljelle jäävää hyökkäyshalua ei saa esiintyä. Puolustushalu on kohtuullinen, hillitty tai pieni. Taisteluhalu kohtuullinen tai pieni. Suomenlapinkoiran hermorakenteen pitää olla suhteellisen rauhallinen tai hieman rauhaton, ei hermostunut. Temperamentti on kohtuullisen vilkas. Kovuudeltaan koira on työtehtävää suorittaessaan kohtuullisen kova ja ihmistä kohtaan hieman pehmeä. Koiran tulee olla laukauspeloton.
Pyydetään jalostustoimikunnalta tarkennettua ehdotusta mahdollisista henkilöistä järjestäytymiskokousta varten. Hallitus ehdottaa, että profiilit laaditaan 2017 aikana suomenlapinkoiralle, lapinporokoiralle ja ruotsinlapinkoiralle.  
14.5.2 JTK osallistuminen Kennelliiton jalostusneuvojien peruskurssille Jyväskylä 5.-6.11.2016. 
Jalostustoimikunnassa olisi useampi jalostusneuvojakurssista kiinnostunut jäsen. Jtk ehdottaa, että yhdistys maksaisi osallistumismaksuja (á 125€) ja/tai yöpymisiä kurssille osallistujille ja pyytää hallituksen kannanottoa kuinka monelle kurssi korvataan.
Hallitus päätti, että vuonna 2017 jalostustoimikunnassa toimivat henkilöt, jotka eivät ole aiemmin kurssia käyneet, voivat ilmoittaa halukkuutensa osallistua kurssille. Heille korvataan osallistumismaksu. Hallitus jatkaa asian käsittelyä keskustelupalstalla, kun selviää osallistujien määrä..
14.6 Euroopan voittajanäyttely
Euroopan voittajanäyttelyyn osallistumisoikeutettu koira ei ole ollut näyttelyssä. Yhdistys on maksanut koiran osallistumismaksun sekä matkakorvauksesta 500 € koiran omistajalle. Pyydetään selvitys koiran omistajalta asiasta.
14.7 Helsingin seudun kennelpiirin järjestämä innovaatioristeily
Janika Wiksten osallistuu innovaatioristeilylle, risteilyn hinta maksetaan.
14.8 Jäsenmäärät
1.6-31.8.2016 eronneet 157, liittyneet 187. Jäseniä tällä hetkellä 4239
15. Kokouksen päättäminen klo 16.10

